Sota Sæter var tidligere bosted for fjellmannen og jegeren Svein Kvitingen (1856–1939), som i 1894 ble kontaktet av DNT angående en avtale om losji og enkel servering i Sveinstugu. Etter hans død drev Edvard Grimstad stedet og flere hytter ble satt opp. Fra 1954 drev Edvards sønn Torbjørn Grimstad Sota Sæter, og som utøvende kunstsmed utsmykket han Sota med flere smijernsarbeid som fortsatt eksisterer.